**Lisa 1. HANKELEPINGU *projekt***

**Siseministeeriumi infotehnoloogia- ja arenduskeskus (SMIT või *tellija*)**, registrikood 70008440, aadress Mäealuse 2/2, 12618, Tallinn, keda esindab põhimääruse alusel peadirektor … ja

**… (täitja)**, *registrikood ……..….., aadress……., keda esindab seaduse alusel/ volikirja alusel …….*

1. **Üldandmed**
	1. Lepingu sõlmimise alus: riigihange ,,Rahvastikuregistri andmelattu päringu logide baasil aruannete loomine" (viitenumber 288139).
	2. Rahastamisallikas: Euroopa Liidu poolt kaasrahastatud Siseministeeriumi valdkondliku digipöörde 2023-2024 algatuse „RR Andmelao lahenduse II etapp“ vahendid, toetuse kood 1S40-RF21-01212-RR4 (projekti nr 2021-2027.1.02.23-0012).
	3. Poolte lepingulised kontaktisikud on:
		1. Tellija kontaktisik …………., e-post ………., tel. ….…. või tema asendaja;
		2. *Täitja kontaktisik ………...…., e-post …….…., tel. ……...;*
	4. Lepingu lahutamatuks osadeks on järgnevad lisad:
		1. Lisa 1.1 – SMIT töövõtulepingu üldtingimused;
		2. Lisa 1.2 – ÜVA vorm;
		3. Lisa 2 – Tehniline kirjeldus;
		4. Lisa 2.2 – Kodukord;
		5. Lisa 3 – Täitja pakkumus;
		6. Lisa 4 – CV vormid;
		7. Lisa 5 – Mittefunktsionaalsed nõuded
	5. Lepingu juurde kuuluvateks lahutamatuteks osadeks loetakse kõik lisad ja riigihanke alusdokumendid ning täitja riigihankes esitatud pakkumus ja pooltevahelised kirjalikud teated, mida lepingu lisadena eraldi ei allkirjastata.
	6. Lepingu tõlgendamisel lähtutakse võlaõigusseaduses sätestatud lepingu tõlgendamise reeglitest ning prioriteetsuselt hankelepingust ning seejärel käsunduslepingu üldtingimustest. Kui hankelepingus ei ole välistusi üldtingimustest, siis kohaldatakse üldtingimustes sätestatut.
2. **Lepingu ese**
	1. Täitja teostab järgneva töö: eraldiseisev lahenduse loomine rahvastikuregistri ja tema kõikide rakenduste poolt tehtavate päringute logide hoidmiseks, aruandluseks ning hävitamiseks, et parandada RR andmete kasutamise läbipaistvust ning teenuste kvaliteeti läbi töökindluse ning jõudluse tõstmise.
	2. Lepingu kogumaksumus on *maksimaalselt* … eurot, millele lisandub käibemaks. Kogumaksumus on lõplik ja sisaldab ka kõiki intellektuaalomandiga seotud tasusid.
	3. Täitja tagab lepingu täitmise 10 kuu jooksul alates töödega alustamisest*.*
	4. Töö sisu ja eesmärk on kirjeldatud lepingu lisas 2**.**

1. **Lepingu täitmine**
	1. Täitja alustab lepingu täitmist esimesel võimalusel pärast selle sõlmimist, kuid mitte hiljem kui 15 tööpäeva jooksul lepingu sõlmimisest arvates.
	2. Tellija annab täitjale teada lepingu täitmise algustähtaja e-kirja teel. Tellijal on õigus ühepoolselt nimetatud tähtaega edasi lükata vajaliku perioodi võrra põhjendatud vajaduse esinemisel (nt taustakontrolli teostamine viibib). Tellija teavitab täitjat lepingu täitmise hilisemast algustähtajast ja täitmisega viibimise põhjusest e-kirja teel.
	3. Töid teostatakse Lisa 2 punktis 6 nimetatud etappide kaupa (järjestikku).
		1. Tellija võib (koostöös täitjaga) põhjendatud vajadusel teha täitjale ettepaneku muuta teostatavate tööde järjestust tingimusel, et ei muutu lepingu täitmise lõpptähtaeg ega kogumaksumus. Nimetatud muudatused lepitakse kokku poolte kontaktisikute poolt kirjalikku taasesitamist võimaldavas vormis.
	4. Täitja esitab hankelepingu täitmise alustamise ajaks iga oma alltöövõtja nime, registrikoodi, kontaktandmed, teabe nende seaduslike esindajate kohta ning alltöövõtulepingu nimetuse, kuupäeva, numbri ja summa. Samad andmed esitab täitja iga hankelepingu täitmise ajal lisanduva alltöövõtja kohta.
	5. Täitja rakendab tööde teostamisel pakkumuses esitatud meeskonnaliikmeid.
	6. Arendusmeeskonnas on igapäevase suhtlusvahendina kasutusel Rocket.Chat või Teams või mõni muu hetkel SMIT-s lubatud suhtlusvahend, mida kasutatakse kiireloomuliseks ja operatiivseks suhtluseks. Teams / Rocket.Chat või mõne muu kõneteenuse või telefoni kaudu kokku lepitud otsused tuleb kinnituseks fikseerida e-kirjaga või arutada ja protokollida koosolekul.
	7. Täitja tagab ja vastutab tööks vajalike töövahendite, litsentside ja autoriõiguste eest iseseisvalt.
	8. Töid teostatakse üldjuhul tellija asukohas. Väljaspool Siseministeeriumi infotehnoloogia- ja arenduskeskus (edaspidi SMIT) ning selle haldusala ruume töötamisel transpordikulusid, sidekulusid, ruumide renti jms Hankija ei hüvita.
	9. Täitja esindaja võib kasutada isiklikku või Täitja poolt väljastatud töövahendeid tingimusel, et nende kasutamine ei takista projekti sujuvat valmimist.
2. **Vastutus**
	1. Lisaks mujal lepingu dokumentides sätestatud tingimustele on tellijal õigus nõuda ja täitjal on kohustus maksta leppetrahvi tarne üleandmisega viivitamisel 0,5 % vastava hankelepingu kogumaksumusest iga viivitatud tööpäeva eest.
	2. Lepingu olulise rikkumise korral on tellijal õigus esitada täitjale leppetrahvi nõue10 000 eurot iga rikkumise eest.
3. **Tööde vastuvõtmine ja arveldamine**
	1. Tööd antakse üle etappides ning järjestikus, mis on toodud tehnilise kirjelduse punktis 6. Etappide 1 ja 2 üle andmisel makstakse iga etapi eest 30% lepingu summast, summas … eurot. Etapi 3  üle andmisel makstakse 40% lepingu summast, summas …
	2. Peale iga etapi teostamist koostatakse üleandmise-vastuvõtmise akt, mis on aluseks punktis 5.1 nimetatud maksete teostamiseks. Lepinguperioodi lõpus koostatakse terviktulemi üleandmiseks koondakt, mille järgselt esitab täitja maksjale viimase arve teostatud tööde eest vastavalt üleandmise-vastuvõtmise aktile ja punktile 5.5.
	3. Üleandmis-vastuvõtmisakti valmistab ette täitja vastavalt tellija poolt etteantud vormile ning see allkirjastatakse tellija ja täitja kontaktisikute poolt digitaalselt. Täitja esitab tellijale üleandmis-vastuvõtmisakti, milles on sätestatud täitja poolt teostatud tulemi kirjeldus, ning tööde maksumus. Vajadusel täpsustatakse aktis üle antud tulemit.
	4. Arved tuleb edastada vastavalt Eesti e-arve standardile. E-arves peab lisaks standardis nimetatud andmetele olema toodud tellija kontaktisiku perekonnanimi, riigihanke viitenumber, hankelepingu number, riigihanke lepingu osa viitenumber ja toetuse kood 1S40-RF21-01212-RR4. E-arve tuleb saata e-arvete operaatori kaudu. E-arve loetakse laekunuks selle laekumise kuupäevast.
	5. Arve maksetähtaeg on 21 kalendripäeva arvates nõuetekohase arve saamisest.
4. **Välisvahendite kasutamisest tulenevad nõuded**
	1. Lepingut rahastatakse välisvahenditest.
	2. Välisvahendite kasutamise lõpptähtpäev on 31.08.2029
	3. Kui tegevuste raames tekib avalik vaade kliendile, siis lisatakse võimalusel tööde teostaja logo või viide töö teostajale.
	4. Pooled on teadlikud ja kohustatud täitma nõudeid, mis kohalduvad partnerile ja Euroopa Liidu ühtekuuluvus- ja siseturvalisuspoliitika fondidest rahastatud projektidele ning mis on toodud:
		1. Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduses (<https://www.riigiteataja.ee/akt/130062023056>);
		2. Vabariigi Valitsuse 12.05.2022 määruses nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ (https://www.riigiteataja.ee/akt/105072023254 );
		3. Vabariigi Valitsuse 12.05.2022 määruses nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“ (https://www.riigiteataja.ee/akt/117052022012).
5. **Lepingu kehtivus ja selle muutmine**
	1. Leping loetakse sõlmituks hetkest, mil pooled on selle allkirjastanud ning kehtib kuni poolte kohustuste täitmiseni.
	2. Tellijal on õigus lepingu täitmise tähtaega pikendada tellijast või vääramatu jõu asjaolu esinemisest tingitud viivituse võrra.
	3. Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima peale lepingu lõppu.
	4. Tellijal on õigus hankeleping täitja suhtes erakorraliselt üles öelda hankelepingu olulise rikkumise tõttu või muul üldtingimustes kehtestatud alusel.
6. **Täitja kinnitused**
	1. Täitja avaldab ja kinnitab, et:
		1. ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
		2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
		3. ta on tutvunud lepingu lahutamatuks osaks olevate käsunduslepingu üldtingimustega ja kodukorraga.

*Leping on allkirjastatud digitaalselt.*

**Lisa 1.2** **Üleandmise-vastuvõtmise akti vorm (ÜVA)**

Alus (*täida need read, mis kohalduvad):*

Riigihanke viitenumber: ….

Riigihanke nimetus: …

Hankeleping nr …., sõlmitud …. a.,

Hankelepingu osa viitenumber (15-kohaline): …

Välisvahenditest rahastatud projekti toetuse kood ja nimetus: …

Käesolevaga annab ………….. (täitja *ettevõtte nimi*) üle ning ……… (tellija *asutuse nimi*) võtab vastu (edaspidi lepingu ese):

1. …….. (*täida lepingu esemest tulenev võimalikult detailne sisu):*
* *tulemi puhul maksumus, etapi eesmärgi kirjeldus jne;*
* *arendus- või hooldusteenuse puhul töötunni hind, kogumaksumus, teostamise periood, töötundide maht, vajadusel jira ticketite viited jne.*
* *Vajadusel täida allolev tabel*

|  |  |  |  |  |  |
| --- | --- | --- | --- | --- | --- |
| *Meeskonnaliige (roll)* | *Vastuvõetud töö* | *Periood* |  *Teostatud töötunnid* | *Töötunni hind km-ta* | *Meeskonnaliikme teostatud töö hind kokku km-ta* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| *Maksumus kokku km-ta:* |  |
| *Maksumus kokku km-ga:* |  |
| *Lepingu rahaline jää km-ta:* |  |

1. ………(dokumentide loetelu).

Üleantava lepingu eseme kogumaksumus on *……………….* eurot (lisandub käibemaks).

………………. (täitja *lepingujärgse kontaktisiku nimi)* kinnitab, et lepingu ese on üle antud tähtaegselt, vastavalt lepingus sätestatud tingimustele.

…………….. (tellija *lepingujärgse kontaktisiku nimi)* kinnitab, et vastuvõetud lepingu ese vastab lepingus sätestatud tingimustele ning lepingu ese on üle antud ja vastuvõetud vastavalt lepingus sätestatud tähtajale ja tingimustele.

*Käesolev üleandmise-vastuvõtmise akt on allkirjastatud digitaalselt.*

|  |  |  |
| --- | --- | --- |
| Täitja: ………………… /asutuse nimi/ ………………….. /allkirjastaja nimi/ | / | Tellija:………………… /asutuse nimi/ ………………….. /allkirjastaja nimi/ |